ସୀମାନ୍ତରେ ୨୨ ଗାଡ଼ି ଜାଳିଦେଲେ ମାଓବାଦୀ\nମାଲକାନଗିରି,୨୨।୧୨(ଡି.ଏନ୍.ଏ.): ସୀମାନ୍ତ ଛତିଶଗଡ଼ର ସୁକ୍ମା ଜିଲାରେ ଗୁରୁବାର ରାତିର\nସୀମାନ୍ତରେ ୨୨ ଗାଡ଼ି ଜାଳିଦେଲେ ମାଓବାଦୀ\t December 23rd, 00:00 AM December 23rd, 00:00 AM\nମାଲକାନଗିରି,୨୨।୧୨(ଡି.ଏନ୍.ଏ.): ସୀମାନ୍ତ ଛତିଶଗଡ଼ର ସୁକ୍ମା ଜିଲାରେ ଗୁରୁବାର ରାତିରେ ମାଓବାଦୀମାନେ ବ୍ୟାପକ ପୋଡ଼ାଜଳା କରିଛନ୍ତି। ରାସ୍ତାକାମରେ ଲାଗିଥିବା ୨୨ରୁ ଊର୍ଦ୍ଧ୍ୱ ଗାଡ଼ି ସେମାନେ ପୋଡ଼ିଛନ୍ତି। ସୂଚନା ଅନୁଯାୟୀ, ସୁକ୍ମା ଜିଲାର କିସ୍ତାରାମ ଥାନା ଅନ୍ତର୍ଗତ କାସାରାମ ନିକଟରେ ରାସ୍ତା କାର୍ଯ୍ୟରେ ଅନେକ ଗାଡ଼ି ନିୟୋଜିତ ହୋଇଥିଲା। ନିର୍ମାଣକାରୀ ସଂସ୍ଥା ସେଠାରେ ଅନେକ ସରଞ୍ଜାମ ରଖିଥିଲେ। କିସ୍ତାରାମ ଓ ଚିନ୍ତଲନାର ମଧ୍ୟରେ ଏହି ରାସ୍ତା ତିଆରି ଚାଲିଥିଲା। ଗୁରୁବାର କାମ ସାରି ଶ୍ରମିକ ଓ ଗାଡ଼ିର ଡ୍ରାଇଭରମାନେ ରାତିରେ ସେଠାରେ ଶୋଇଯାଇଥିଲେ। ଗୋଟିଏ ସ୍ଥାନରେ ରହିଥିଲା କାମରେ ନିୟୋଜିତ ଗାଡ଼ି ଓ ସରଞ୍ଜାମ। ରାସ୍ତା ନିର୍ମାଣକୁ ବିରୋଧ କରୁଥିବା ମାଓବାଦୀମାନେ ସେଠାରେ ପହଞ୍ଚତ୍ ପ୍ରାୟ ୧୮ଟି ଟ୍ରାକ୍ଟର, ୩ଟି ହାଇୱା, କେତୋଟି ଅଟୋ ରିକସା ଓ ଗୋଟିଏ ରୋଲର ପୋଡ଼ି ଦେଇଥିଲେ। ଶ୍ରମିକ ଓ ଡ୍ରାଇଭରମାନଙ୍କୁ ଜଙ୍ଗଲରେ କିଛି ଦୂରକୁ ନେଇ ଛାଡ଼ିଦେଇଥିଲେ। ମାଓବାଦୀ ନେତା ହିଡ୍ମାଙ୍କ ନେତୃତ୍ୱରେ ଲାଲବାହିନୀ ଏହି ହିଂସାକାଣ୍ଡ ଘଟାଇଥିବା ଅନୁମାନ କରାଯାଉଛି।
